பெண்கள் மற்றும் குழந்தை நலன் அமைச்சகம்
சமூக ஊடகங்களில் பெண்களுக்கு எதிரான கருத்துக்கள் பெண்கள், குழந்தைகளுக்கான திட்டங்களின் வளர்ச்சி
நாடாளுமன்றத்தின் மாநிலங்களவையில் மத்திய மகளிர் மற்றும் குழந்தைகள் மேம்பாட்டுத் துறை அமைச்சர் திருமதி ஸ்மிருதி சுபின் இரானி எழுத்துப்பூர்வமாக அளித்த பதிலில் தெரிவித்துள்ளதாவது:
உள்நாட்டில் தத்தெடுத்தல்:
நாட்டில் குழந்தைகளை தத்தெடுப்பதற்கு கேரிங்ஸ் என்ற இணையதள முறை கடந்த 2015-ஆம் ஆண்டு முதல் செயல்படுகிறது. 2016-17 முதல் 2020-21  வரை 725 மூன்று மாதங்களுக்கு உட்பட்ட குழந்தைகள் தத்தெடுக்கப்பட்டுள்ளன. 2010 ஆம் ஆண்டு  மொத்தம் 5693 குழந்தைகளும் 2011-ஆம் ஆண்டு  மொத்தம் 5964 குழந்தைகளும் 2012-13-இல் 4694 குழந்தைகளும், 2013-14-இல் 3924 குழந்தைகளும், 2014-15-இல் 3988 குழந்தைகளும், 2015-16-இல் 1130 குழந்தைகளும் தத்தெடுக்கப்பட்டுள்ளன.
பாக்சோ இ-பாக்ஸ் மூலமான புகார்கள்:
தேசிய குழந்தைகள் உரிமை பாதுகாப்பு ஆணையம், பாக்சோ இ-பாக்ஸ் மூலம் கடந்த மூன்று ஆண்டுகளில் அதாவது 2017-18, 2018-19, 2019-20 மற்றும் தற்போதைய 2020-21  ஆம் ஆண்டுகளில் மொத்தம் 354 புகார்களைப் பெற்றுள்ளது. இவற்றில் 140 புகார்கள் முழுவதும் தீர்த்து வைக்கப்பட்டுள்ளன.
இவற்றில் தமிழகத்திலிருந்து 17 புகார்களும் , புதுச்சேரியிலிருந்து ஒரு புகாரும்  கிடைத்துள்ளது.
ஸ்வாதர் கிரே திட்டத்துக்கான நிதி ஒதுக்கீடு:
பெண்களுக்கு மறுவாழ்வு வழங்குவதற்காக செயல்படும் கிரே திட்டத்தின்கீழ் 2020ஆம் ஆண்டு இறுதிவரை 362 மறுவாழ்வு மையங்கள் அமைக்கப்பட்டன. இந்த மறுவாழ்வு மையங்களின் மூலம் தமிழகத்தில் 2016-17, 2017-18 ஆகிய ஆண்டுகளில் தலா 1200 பேரும், 2018-19, 2019-20 ஆகிய ஆண்டுகளில் தலா 1050 பேரும், 2020-21-இல் 864 பெரும் பயனடைந்துள்ளனர்.
2016-17 ஆம் ஆண்டு நிதி நிலை மதிப்பீடு ரூ. 100 கோடியாகவும், திருத்தப்பட்ட மதிப்பீடு ரூ. 90 கோடியாகவும், ரூ. 83.78 கோடி ஆண்டின் செலவீனமாகவும் இருந்தது.
2017-18 ஆம் ஆண்டு நிதி நிலை மதிப்பீடு ரூ. 100 கோடியாகவும், திருத்தப்பட்ட மதிப்பீடு ரூ. 75 கோடியாகவும், ரூ. 57.20 கோடி ஆண்டின் செலவீனமாகவும் இருந்தது. 2018-19 ஆம் ஆண்டு நிதி நிலை மதிப்பீடு ரூ. 95 கோடியாகவும், திருத்தப்பட்ட மதிப்பீடு ரூ. 50 கோடியாகவும், ரூ. 24.56 கோடி ஆண்டின் செலவீனமாகவும் இருந்தது.
2019-20 ஆம் ஆண்டு நிதி நிலை மதிப்பீடு ரூ. 50 கோடியாகவும், திருத்தப்பட்ட மதிப்பீடு ரூ. 35 கோடியாகவும், ரூ. 24.73 கோடி ஆண்டின் செலவீனமாகவும் இருந்தது. 2020-21 ஆம் ஆண்டு  நிதி நிலை மதிப்பீடு ரூ. 50 கோடியாகவும், திருத்தப்பட்ட மதிப்பீடு ரூ. 25 கோடியாகவும், ரூ. 16.50 கோடி ஆண்டின் செலவீனமாகவும் இருந்தது.
சமூக ஊடகங்களில் பெண்களுக்கு எதிரான கருத்துக்கள்:
டுவிட்டர் போன்ற சமூக ஊடகங்களில் பெண்களுக்கு எதிராக எழும் பிரச்சினைகளை தீர்ப்பதற்காக mwcd[at]gov[dot]in என்ற பிரத்தியேக நேரடி மின் அஞ்சலை மகளிர் மற்றும் குழந்தைகள் மேம்பாட்டு அமைச்சகம் அறிமுகப்படுத்தியுள்ளது.
பெண்களுக்கு எதிராக சமூக ஊடகங்கள் உட்பட பல்வேறு வழிகளில் நிகழும் குற்றங்கள் தகவல் தொழில்நுட்ப சட்டம், 2000-இல் கொண்டுவரப்பட்டுள்ளன. பெண்கள் மற்றும் குழந்தைகளுக்கு எதிரான சைபர் குற்றங்களை தடுக்கும் வகையில் நிர்பயா நிதியின் கீழ் www.cybercrime.gov.in என்ற இணையதளத்தை மத்திய உள்துறை அமைச்சகம் செயல்படுத்துகிறது.
அங்கன்வாடி மற்றும் ஆஷா பணியாளர்களின் நல்வாழ்வு:
கொவிட் பெருந்தொற்று காலத்தில் அங்கன்வாடி பணியாளர்கள், உதவியாளர்கள் மற்றும் ஆஷா பணியாளர்களுக்கு முகக் கவசங்கள், கிருமிநாசினிகள் போன்ற பாதுகாப்பு நடவடிக்கைகளை வழங்குமாறு அனைத்து மாநிலங்களுக்கும் யூனியன் பிரதேசங்களுக்கும் மத்திய அரசு உத்தரவிட்டுள்ளது.
பிரதமரின் ஜீவன் ஜோதி பீமா யோஜனா, பிரதமரின் சுரக்ஷா பீமா யோஜனா மற்றும் அங்கன்வாடி கார்யகர்த்தி பீமா யோஜனா ஆகிய திட்டங்களின் மூலம் அங்கன்வாடி பணியாளர்கள் மற்றும் உதவியாளர்கள் பயனடைகின்றனர்.
மேலும் அவர்களுக்கு சுகாதார உதவித்தொகையும் அவர்களது குழந்தைகளுக்கு கல்வி உதவித் தொகையும் வழங்கப்படுகின்றன. பிரதமரின் கரீப் கல்யாண் தொகுப்பின் கீழ் ஆஷா உள்ளிட்ட அனைத்து சுகாதார பணியாளர்களுக்கும் காப்பீடு திட்டம் அறிமுகப்படுத்தப்பட்டுள்ளது.பெருந்தொற்றின் போது அவர்களது பங்களிப்பை கருத்தில் கொண்டு மாதத்திற்கு ரூ. 1000 ஊக்கத் தொகையாக வழங்கப்படுகிறது.
பிரதமரின் மாத்ரு வந்தனா திட்டம்:
கருவுற்ற மற்றும் பாலூட்டும் தாய்மார்களுக்காக செயல்படுத்தப்படும் பிரதமரின் மாத்ரு வந்தனா திட்டத்தின் கீழ் 2018-19 முதல் 29.1.2021 வரை மொத்தம் 1,83,12,303 கர்ப்பிணி பெண்கள் பயனடைந்துள்ளனர்.
அங்கன்வாடி மையங்களில் காய்கறிகள் வளர்ப்பு:
அங்கன்வாடி மையங்களில் ஊட்டச்சத்து தோட்டங்களை மேம்படுத்தும் வகையில் ஊட்டச்சத்து மிக்க காய்கறிகள், பழங்கள் மூலிகைகள், மருத்துவம் தாவரங்களை பயிரிடுவதற்கு சமூக உறுப்பினர்கள் ஊக்கப்படுத்தப்படுகின்றனர். இதை அடுத்து காய்கறி விதைகளும் அங்கன்வாடி மையங்களுக்கு வழங்கப்பட்டன.
ஊட்டச்சத்து திட்டம்:
ஊட்டச்சத்து திட்டத்தின் கீழ் மாநிலங்களின் வளர்ச்சி குறித்த முறையான அறிக்கைகள் மத்திய அரசுக்கு வழங்கப்பட்டு வருகின்றன. இந்தத் திட்டத்தின் கீழ் இலக்குகள் எட்டப்படுவதுடன் நிதிகளின் முறையான பயன்பாடும் உறுதி செய்யப்படுகிறது.
பாலியல் குற்றங்களில் இருந்து குழந்தைகளை பாதுகாத்தல்:
குழந்தைகளுக்கு எதிரான வன் கொடுமைச் சட்டமான பாக்சோ கடுமையாக்கப்பட்டுள்ளது. இதுபோன்ற வன்கொடுமை செயல்களில் ஈடுபடுவோர் 20 வருடங்களுக்கு கடும் தண்டனை அனுபவிக்க வேண்டி வரும்.
-----
(Visitor Counter : 171